สหกรณ์ฯขึ้นดอกเบี้ย4.7%แข่งแบงก์ดูดเงินฝาก2พันล.
ชสอ.ฮึดขึ้นดอกเบี้ยแข่งแบงก์ 4.7% หวังระดมเงินฝาก 2,000 ล้านบาท
21 พ.ย. 2557

ชสอ.ฮึดขึ้นดอกเบี้ยแข่งแบงก์ 4.7% หวังระดมเงินฝาก 2,000 ล้านบาท 
นายเฉลิมพล ดุลสัมพันธ์ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ได้ออกแคมเปญเงินฝากประจำและตั๋วสัญญาใช้เงินรุ่นออมเพิ่มทรัพย์ โดยมีระยะเวลาฝาก 12 เดือน จ่ายอัตราดอกเบี้ย 4.34.5% โดยวงเงินฝาก 1 ล้านบาท จ่ายดอกเบี้ย 4.3% วงเงินฝาก 5 ล้านบาท อัตราดอกเบี้ย 4.4% วงเงินฝาก 10 ล้านบาท
สำหรับระยะเวลาฝาก 18 เดือน จ่ายอัตราดอกเบี้ย 4.54.7% วงเงิน 1 ล้านบาท จ่ายอัตราดอกเบี้ย 4.55 ล้านบาท อัตราดอกเบี้ย 4.6% วงเงิน 10 ล้านบาทขึ้นไป อัตราดอกเบี้ย 4.7% ระยะเวลาฝาก 18 เดือน โดยเริ่มตั้งแต่วันที่ 17 พ.ย.16 ม.ค. 2558 
ทั้งนี้ ชสอ.ตั้งเป้าหมายการระดมเงินฝากครั้งนี้ 2,000 ล้านบาท เพื่อจัดหาทุนไว้บริการเงินกู้แก่สมาชิกสหกรณ์ โดยเฉพาะในช่วงนี้สมาชิกสหกรณ์มีความต้องการเงินกู้สูง เพราะจ่ายเงินปันผลให้สมาชิก รวมทั้งเพื่อนำไปเป็นเงินทุนเพื่อปล่อยกู้ให้กับสมาชิก อีกทั้งสหกรณ์ออมทรัพย์บางรายนำเงินไปฝากสหกรณ์เครดิตยูเนี่ยนคลองจั่น ซึ่งเกิดปัญหายังไม่สามารถเบิกถอนเงินได้ ทำให้เกิดขาดสภาพคล่อง 
“ขณะนี้สถานการณ์การแข่งขันระดมเงินฝากสูงมาก ทั้งในกลุ่มสหกรณ์ออมทรัพย์ด้วยกันเอง ธนาคารพาณิชย์ รวมทั้งตราสารหนี้ภาคเอกชน ดังนั้นชุมนุมสหกรณ์ฯ จึงต้องปรับดอกเบี้ยเงินฝากสูงขึ้น เพื่อรักษาฐานลูกค้าและต้องการเป็นผู้นำด้านอัตราดอกเบี้ยเงินฝาก” นายเฉลิมพล กล่าว
นายเฉลิมพล กล่าวด้วยว่า ขณะนี้ชุมนุมสหกรณ์ฯ ยังไม่มีนโยบายขึ้นอัตราดอกเบี้ยเงินกู้ โดยยังคงดอกเบี้ยเงินกู้ระยะสั้นอยู่ 4.95% อัตราดอกเบี้ยเงินกู้ระยะกลาง 5.15% อัตราดอกเบี้ยระยะยาว 5.25% 
อย่างไรก็ตาม ชสอ.ยืนยันว่าจ่ายอัตราดอกเบี้ยเงินฝากที่สูงกว่าธนาคารพาณิชย์ทั่วไป โดยปัจจุบันธนาคารพาณิชย์มีการจ่ายอัตราดอกเบี้ยเงินฝากประจำ 6 เดือน อยู่ที่ 1.252.75% ส่วนเงินฝากประจำ 12 เดือน อัตราดอกเบี้ย 1.52.95% และอัตราดอกเบี้ยเงินฝากประจำ 24 เดือน อยู่ที่ 1.753%